होटल मेड के साथ सेक्स करने पर कान ने जताया अफसोस  
एक चैनल को दिए इंटरव्यू में स्ट्रॉस कान ने कहा कि उन्होंने उस महिला के साथ बलात्कार नहीं किया था, बल्कि वह आपसी रजामंदी से बना संबंध था।
अंतरराष्ट्रीय मुद्रा कोष यानी आईएमएफ के पूर्व प्रमुख स्ट्रॉस कान ने माना है कि न्यूयॉर्क के होटल में महिला कर्मचारी के साथ सेक्स संबंध बनाना नैतिक रूप से गलत था।  आईएमएफ प्रमुख की कुर्सी गंवाने के बाद एक फ्रांसीसी टीवी चैनल को दिए अपने पहले इंटरव्यू में स्ट्रॉस कान ने कहा कि उन्होंने उस महिला के साथ बलात्कार नहीं किया था, बल्कि वह आपसी रजामंदी से बना संबंध था।  हालांकि उन पर लगाए गए आपराधिक मामले वापस ले लिए गए हैं, लेकिन उन्होंने कहा कि अमेरिकी कानून-व्यवस्था ने उन्हें अपमानित किया है। उन्होंने इस बात पर दुख जताया कि इस विवाद के चलते वह फ्रांसीसी राष्ट्रपति का चुनाव नहीं लड़ पाएंगे और राष्ट्रपति के तौर पर जनता की सेवा करने का मौका उन्होंने गंवा दिया।